jkorsvik/nowiki_second_scrape_merged huggingface dataset:
Nils Trulsen Bru

Nils Trulsen Bru (født 15. mars 1776, død 15. juni 1823) var  gårdbruker og stortingsmann fra Mosterøy i Rogaland. Han var født på gården med samme navn, og tok i sin tid over farsgården i Mosterøy.
Bru var tredje representant fra Stavanger amt til det første overordentlige Storting i 1814 og ble valgt til første representant fra amtet til perioden 1815–1817.
Det sistnevnte valget ble forkastet med 74 mot 10 stemmer, da han var under tiltale fra lovverket. 22. april 1816 ble Bru frikjent ved dom i underretten. Aktor som hadde lagt ned påstand om straff på «ære og liv» ble dømt til å betale en bot på 10 riksdaler.
Bru var andre representant på Stortinget i perioden 1821–1823 for samme valgkrets som tidligere. Han var i 1821 medlem av åtte komiteer.
Bru døde på gården sin i Mosterøy i 1823.


== Referanser ==


== Kilder ==
Tallak Lindstøl: Stortinget og Statsraadet 1814-1914. Kristiania, 1914
Biografisk informasjon om    Nils Trulsen Bru   , NSD Norsk senter for forskningsdatas politikerarkiv (nedlagt)


== Eksterne lenker ==
(no) Nils Trulsen Bru hos Norsk senter for forskningsdata
Jenni Haukio

Jenni Elina Haukio (født 7. april 1977 i Björneborg) er en finsk lyriker og politiker for Samlingspartiet. Hun er gift med Finlands president Sauli Niinistö.
Haukio avla politices magisterexamen ved Åbo universitet. Hun er lyriker og har utgitt tre diktsamlinger. Haukio har vært engasjert i Samlingspartiet og har vært riksdagsassistent for Anne Holmlund og virksomhetsleder for Samlingspartiet i Satakunda. Hun har også vært kommunikasjonssjef for Samlingspartiet. I 2012 ble hun programsjef for Åbo internationella bokmässa.I januar 2009 giftet Haukio seg med Sauli Niinistö. Niinistö ble i mars 2012 Finlands president. Sammen med sin mann har Haukio har representert Finland utenlands og har ved statsbesøk blitt tildelt storkors av Den Kongelige Norske Fortjenstorden og av den svenske Nordstjerneordenen.


== Referanser ==


== Eksterne lenker ==
Presentasjon, Finlands presidentembete
Obrestadbakken

Obrestadbakken var en hoppbakke på Obrestad i Hå kommune i Rogaland. Med plassering i hellingen ned mot sjøen og sletta så å si i fjæra, på det ellers nokså flate Jæren, er Obrestadbakken antakelig en av de mest spesielle hoppbakkene som har eksistert i Norge. Daværende leder i Nærbø IL, Ragnvald Skjærpe, tok initiativet til å få bygd bakken, som var i bruk fra 1938 til 1940. Både i 1938 og 1939 bivånet flere tusen tilskuere hopprenn i Obrestadbakken. I et ekstrahopp etter rennet 29. januar 1939 satte Petter Hugsted bakkerekord med 53,5 meter. Det siste rennet ble holdt 4. februar 1940.


== Kilder ==
Hå kulturhistorie: Hopprenn på Obrestad (skrevet av Svein Høyland, 16. februar 2012, besøkt 20. oktober 2012)


== Eksterne lenker ==
(no) Skanfil Auksjoner: Postkort med bilde av Obrestadbakken
Flatvoll

Flatvoll er en drabantby i Bodø, i Nordland. Flatvoll ligger i bydel Rønvik og er en av to drabantbyer i bydelen, i tillegg til Rønvikleira. Siden Rønvik ligger knappe tre kilometer fra sentrum, er drabantbyen en av Bodøs minste. På Flatvoll er det en dagligvarebutikk, en kiosk, et legesenter, en pizzarestaurant, en hundekennel- og hundematforretning og en VVS-butikk.


== Grenser ==
Siden strøk og drabantbyer ikke er geografisk bestemt av autoriteter har ikke Flatvoll noen eksakt grense. Rønvikveien og jernbanelinjen er et vanlig syn på hva som er grensen, men flere av forretningene ligger på sørsiden av Rønvikveien, så mer nøyaktig kan man si at alt som ligger mellom jernbanelinjen, Rønvikveien og Leiteveien er Flatvoll. Mange av blokkene og villaene som ligger i de nærmeste parallellgatene kan også tolkes som en del av Flatvoll.


== Bebyggelse ==
Mye av Flatvoll består av leiligheter på to etasjer av tre, men det finnes også nyere blokker på opp til fem etasjer og villaer. Helt nord på Flatvoll ligger det en stor park med grill og lekeplass for blokkene. Skoleelevene på Flatvoll har tradisjonelt tilhørt Øvre Rønvik skolekrets med barne- og ungdomsskole på Saltvern skole, men ha i senere år blitt med i Nedre Rønvik grunnet manglende kapasitet på Saltvern skole.
Feng Jicai

Feng Jicai (forenklet kinesisk: 冯骥才; tradisjonell kinesisk: 馮驥才; pinyin: Féng Jìcái, født 9. februar 1942 i Tianjin i Kina) er en kinesisk forfatter, kalligraf og maler.
Som novelleforfatter dveler han særlig ved historiske begivenheter som er funnet sted i hans hjemby, Tianjin. Han utforsker også lokalhistorien på faglig høyt nivå.  


== Verker oversatt til engelsk ==
The Street-Sweeping Show (short story)
Three Inch Golden Lotus (1985)
The Miraculous Pigtail (1988)
Worlds of Fiction (1993)
Ten Years of Madness: Oral Histories of China's Cultural Revolution (1996)
The Longman Anthology of Short Fiction (2000)
The Tall Woman and Her Short Husband (short story)


== Referanser ==


== Eksterne lenker ==
(en) Feng Jicai hos China Vitae 
https://web.archive.org/web/20070409172533/http://www.chinaculture.org/gb/en/2006-04/28/content_81479.htm
http://www.philsp.com/homeville/anth/s63.htm Arkivert 23. oktober 2012 hos Wayback Machine.
Clásica de Almería

Clásica de Almería er et spansk endagsritt i landeveissykling som arrangeres hvert år i februar/mars. Rittet har blitt arrangert siden 1986. Rittet er av UCI klassifisert med 1.HC og er en del av UCI Europe Tour. 


== Vinnere ==


== Referanser ==


== Eksterne lenker ==
(es) Offisielt nettsted 
Side hos Cycling Archives
Eesti Päevaleht (Sverige)

Eesti Päevaleht (svensk: Estniska Dagbladet) er en estisk ukeavis i Sverige.
Den estiske avisen startet som en adskilt avdeling av Stockholms-Tidningen for ester, utgitt i årene 1945–1948. Da Stockholms-Tidningen ble sosialdemokratisk, flyttet den estniske avdelingen til Eskilstuna-Kuriren.
Da Eesti Päevaleht ble selvstendig i 1959 fortsatte layout og trykking likevel hos Eskilstuna-Kuriren til begynnelsen 2000-tallet. Langvarige ansvarlige utgivere og sjefredaktører har vært Juhan Kokla, Alur Reinans, Ülo Ignats (i årene 1995–2010), Tiina Pintsaar (2011-2016, 2017) og Ülo Siivelt (2016-2017). Nåværende sjefredaktør Stina Kordemets. Avisens redaksjon befinner seg i Estniska Huset i Wallingatan 34 i Stockholm.


== Eksterne lenker ==
www.eestipaevaleht.se — Eesti Päevaleht (Sverige)
Han Shaogong

Han Shaogong (kinesisk: 韓少功; pinyin: Hán Shàogōng, født 1. januar 1953 i Changsha i provinsen Hunan i Folkerepublikken Kina) er en kinesisk forfatter.


== Liv og virke ==
Han tar i sine verker ofte utgangspunkt i tradisjonell kinesisk kultur, men er også influert av vestlig litteratur som Franz Kafka og magisk realisme. Hans fremste verk er Maqiao Cidian (马桥词典; Mǎqiáo Cídiǎn, «Maqiao-ordboken»), og handler om noen ungdommer som under kulturrevolusjonen sendes ut på landsbygden.
Han har også oversatt vestlig litteratur til kinesisk, som i 1987: Milan Kunderas Tilværelsens uutholdelige letthet.


== Oversettelse på svensk ==
Maqiao, 2009, oversatt av Anna Gustafsson Chen


== Referanser ==


== Eksterne lenker ==
Världslitteratur.se
Jens Gram

Jens Gram er navnet til flere personer:

Jens Jensen Gram (1779–1824), stortingsmann i periodene 1818–1820 og 1821–1823
Jens Gram (1781–1823), representant til Stortinget i 1814
Jens Gram (1840–1912), forretningsmann
Stéphanie av Luxembourg

Stéphanie av Luxembourg (født 18. februar 1984 i Ronse i Øst-Flandern) er arvestorhertuginne av Luxembourg. Hun ble født i Belgia som Stéphanie Marie Claudine Christine de Lannoy og var grevinne av fødsel. Hun er arvestorhertuginne gjennom ekteskap med arvestorhertug Guillaume av Luxembourg.


== Bakgrunn ==
Stéphanie vokste opp i Belgia, som barn av grev Philippe de Lannoy og Alix della Faille de Leverghem. Hun har fransk som morsmål.
Etter endt utdannelse tilbrakte hun et år i Moskva, der hun lærte russisk og studerte litteratur. Hun studerte så tysk ved Université catholique de Louvain. Hun fortsatte studiene i Berlin, der hun også arbeidet som praktikant ved det vallonske eksportkontoret i Belgias ambassade. Etter dette arbeidet Stéphanie i næringslivet.


== Ekteskap ==
Den 19. oktober 2012 giftet hun seg med Guillaume av Luxembourg. Den borgerlige vielsen ble dagen etterfulgt av kirkebryllup. Paret inngikk forlovelse i mars 2012. Hun fikk luxemburgsk statsborgerskap ved en særlig lov av 10. oktober 2012.


== Tittel ==
Stéphanie tituleres som Hennes Kongelige Høyhet prinsesse Stéphanie, arvestorhertuginne av Luxembourg.


== Referanser ==
Steine (Vestvågøy)

Steine er et fiskevær i Vestvågøy kommune i Nordland. Stedet ligger på sørsida av Vestvågøya, ca. 3 kilometer vest for Stamsund. Steine var i eldre tid det største fiskeværet i den midtre delen av Lofoten, med skjermet havn ved Vestfjorden. Men mot slutten av 1800-tallet sank stedets betydning, og Stamsund ble større og viktigere som fiskevær.
Den første handelsmannen på Steine var Christian Mibes, som startet handel der i 1774. Senere gikk det i rykk og napp, med vekslende væreiere. Hans Angell startet gjestgiveri på Steine i 1802. Fiskeværet fikk postforbindelse før 1848, og offentlig poståpneri i 1852. De fleste årene siden var poståpneriet bare i virksomhet under Lofotfisket. Poststedet ble endelig nedlagt 1. oktober 1976. Fra rundt 1870-tallet hadde Steine dampskipsanløp. Steine hadde telegrafstasjon fra 1887 til 1930, deretter rikstalestasjon.
Steine kapell ble innviet i 1854. Det blåste ned under en storm 28. januar 1905 og ble ikke bygd opp igjen. Etter mange års diskusjon om stedsvalget ble Stamsund kirke bygd i 1937. Etter at Gravdal sykehus vest på Vestvågøya var bygd på 1840-tallet, ble det reist krav om flere sykehus i Lofoten, og Steine sykehus var i drift fra 1865 til det ble ødelagt av brann 22. september 1913. Heller ikke sykehuset ble bygd opp igjen, men bare delvis erstattet av ei mindre sykestue i Stamsund med drift i fiskesesongen.
8. mars 1906 tok et snøskred tre rorbuer i Vassvika på Steine og 19 personer omkom. Alle de omkomne var fiskere fra Troms. Ei minnestøtte til minne om de omkomne ble avduket 9. juli 1967.
Barna på Steine gikk opprinnelig på skole i Storfjorden. Fra 1945 til 1949 var det skole på Steine deler av vinteren, når snømengdene gjorde det vanskelig å komme seg til Storfjorden. Deretter var det helårlig skole på Steine til 1958, da veien (nå fylkesvei 840) til Stamsund sto ferdig, og barna ble overflyttet til Svarholt skole i Stamsund. I 1988 fikk Steine drikkevannforsyning fra Justadvatnet ved Skifjorden (Stamsund vannverk), etter at stedet til da kun hadde hatt drikkevann fra brønner og kilder.
Hvalfangstbåten MK «Nybræna», som lå ved kai på Steine, ble forsøkt senket av hvalfangstmotstanderen Paul Watson og andre fra miljøorganisasjonen Sea Shepherd 27. desember 1992.


== Se også ==
Snøskredet på Steine i Vestvågøy


== Kilder ==
Einar Fyhn (red.): Steine - Fiskeværet - Sommeridyllen - Den vonde vinterdagen. Steine grendelag 1997. ISBN 82-994347-1-8 (digitalisert av Nasjonalbiblioteket)
Poststedsdatabasen: 8354 Steine (besøkt 20. oktober 2012)
Albettone

Albettone er en italiensk kommune i provinsen Vicenza i Veneto. Kommunen har 2 073 innbyggere.


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Albettone – kategori av bilder, video eller lyd på Commons
Barbarano Vicentino

Barbarano Vicentino er en tidligere italiensk kommune i provinsen Vicenza i Veneto. Kommunen hadde 4 618 innbyggere i 2013. Den grenset til kommunene Albettone, Arcugnano, Mossano, Rovolon (PD), Villaga og Zovencedo.
17. februar 2018 ble kommunene Mossano og Barbarano Vicentino slått sammen til den nye kommunen Barbarano Mossano.


== Befolkningsutvikling ==


== Referanser ==


== Eksterne lenker ==
(en) Barbarano Vicentino (Barbarano Mossano) – kategori av bilder, video eller lyd på Commons
China Anne McClain

China Anne McClain (født 25. august 1998) er en amerikansk ungdomsskuespiller, sanger og låtskriver.


== Filmografi ==


== Diskografi ==


=== Soundtrackalbum ===


=== Singler ===


=== Andre deltakelser ===


=== Musikkvideoer ===


== Priser og utmerkelser ==


== Referanser ==


== Eksterne lenker ==
Offisielt nettsted 
(en) China Anne McClain – kategori av bilder, video eller lyd på Commons 
(en) China Anne McClain på Internet Movie Database 
(sv) China Anne McClain i Svensk Filmdatabas 
(fr) China Anne McClain på Allociné 
(en) China Anne McClain på AllMovie 
(en) China Anne McClain hos Turner Classic Movies 
(en) China Anne McClain hos Rotten Tomatoes 
(en) China Anne McClain hos TV Guide 
(en) China Anne McClain hos The Movie Database 
(en) China Anne McClain hos Behind The Voice Actors 
(en) China Anne McClain på Discogs 
(en) China Anne McClain på MusicBrainz 
(en) China Anne McClain på Spotify 
(en) China Anne McClain på Songkick 
(en) China Anne McClain på Genius — sangtekster 
(en) China Anne McClain på AllMusic 
China Anne McClain på Twitter 
China Anne McClain på Facebook 
China Anne McClain på Instagram 
China Anne McClain på YouTube 
China Anne McClain på TikTok
Mossano

Mossano er en tidligere italiensk kommune i provinsen Vicenza i Veneto. Kommunen hadde 1 790 innbyggere i 2013. Den grenset til kommunene Arcugnano, Barbarano Vicentino, Nanto og Rovolon (PD).
17. februar 2018 ble kommunene Mossano og Barbarano Vicentino slått sammen til den nye kommunen Barbarano Mossano.


== Befolkningsutvikling ==


== Referanser ==


== Eksterne lenker ==
(en) Mossano – kategori av bilder, video eller lyd på Commons
Nanto (Veneto)

Nanto er en italiensk kommune i provinsen Vicenza i Veneto. Kommunen har 3 123 innbyggere (2013).


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Nanto (Italy) – kategori av bilder, video eller lyd på Commons
Montegaldella

Montegaldella er en italiensk kommune i provinsen Vicenza i Veneto. Kommunen har 1 813 innbyggere (2013).


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Montegaldella – kategori av bilder, video eller lyd på Commons
Temple Bar (Dublin)

Temple Bar er et område på sørsiden av elven Liffey i Dublin sentrum i Irland. I motsetning til områdene rundt, har Temple Bar bevart sin middelalderske gatenett, med mange trange brosteinsbelagte gater. Det er fremmet som «Dublins kulturkvartal» og har et livlig natteliv som er populær blant turister.
Området er avgrenset av Liffey i nord, Dame Street i sør, Westmoreland Street i øst og Fishamble Street i vest.


== Historie ==
Navnet stammer sannsynligvis fra Temple-familien som bodde i området på 1700-tallet. William Temple, som var prost i Trinity College Dublin i 1609, hadde hus og hage her. På 1980-tallet foreslo det statseide transportselskapet Córas Iompair Éireann å kjøpe opp og rive eiendom i området for å bygge en bussterminal på stedet. Mens dette var på planleggingsstadiet ble de kjøpte bygningene leid ut til lave husleier, noe som brakte små butikker, kunstnere og gallerier til området. Protester fra beboere og butikkeiere førte til at busstasjonsprosjektet ble avbrutt.


== Dagens Temple Bar ==
Idag huser området mange irske kulturinstitusjoner. På kvelden og spesielt i helgene er området et viktig senter for uteliv med mange turist-fokuserte nattklubber, restauranter og barer.


== Referanser ==


== Eksterne lenker ==
Temple Bar Cultural Trust website
The Architecture of Temple Bar — from the Irish Architecture Online website
Montegalda

Montegalda er en kommune i provinsen Vicenza i Veneto i Italia. Kommunen har 3 386 innbyggere (2013).


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Montegalda – kategori av bilder, video eller lyd på Commons
Kungliga tennishallen

Kungliga tennishallen er et anlegg for tennis i Stockholm i Sverige. Det er arena for blant annet Stockholm Open.
Kungliga tennishallen ble bygget på initiativ av Kong Gustav V og noen av den tidens fremste industrimenn med Marcus Wallenberg og Ernst Nilson i spissen. Hallen ble innviet på høsten 1943. Bygningen ble reist etter tegninger av arkitekt Sture Frölén. Hallens tak ble oppført av jernprofiler med dragband i den underliggende betongkonstruksjonen. Taket har en fri spennvidde på 48,5 meter.

Eiendommen eies av Kungl. Lawn Tennis Klubben og huser også et antall eksterne leietagere, deriblant Svenska Tennisförbundet.
Jan Paulsen (1935–)

Jan Paulsen (født 5. januar 1935 i Narvik) er en norsk pastor, som har vært internasjonal leder for Syvendedags Adventistsamfunnet.
Paulsen er utdannet teolog med doktorgrad fra Universitetet i Tübingen i Tyskland. Han begynte i 1953 som pastor i Norge og har også arbeidet i Ghana, Nigeria og Storbritannia. Paulsen har vært rektor ved syvendedagsadventistenes teologiske skole i Storbritannia og var leder for kirkesamfunnets Europaavdeling. I 1995 ble han visepresident i syvendedagsadventistenes verdensforbund og i 1999 ble han valgt til leder. Han var verdensleder til 2010 og ledet kirkesamfunnet fra Washington, DC i USA.
Paulsen ble i 2011 utnevnt til kommandør av Den Kongelige Norske Fortjenstorden for «fortjenstfullt virke som er kommet menneskeheten til gode».


== Referanser ==
Watkins Glen International

Watkins Glen International (også kalt The Glen) er en racerbane ved Watkins Glen i delstaten New York, USA. Den ligger ved sørenden av Senecasjøen. Formel 1-løpet USAs Grand Prix ble arrangert her 20 år på rad fra 1961 til 1980, men banen har også vært åsted for billøp av nærmest alle klasser i over 50 år, herunder sportsvogns-VM, Can-Am, NASCAR og IndyCar.
Banen på Watkins Glen har opp gjennom årene gjennomgått mange endringer. For tiden brukes to banelayouter: Grand Prix-banen, også kalt «The Boot», og den kortere «1971 Six Hours».


== Se også ==
Liste over Formel 1-baner
Liste over NASCAR-baner


== Referanser ==


== Eksterne lenker ==
(en) Offisielt nettsted 
(en) Watkins Glen International – kategori av bilder, video eller lyd på Commons
Arcugnano

Arcugnano er en italiensk kommune i provinsen Vicenza i Veneto. Kommunen har 7 860 innbyggere.


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Arcugnano – kategori av bilder, video eller lyd på Commons
Poiana Maggiore

Poiana Maggiore er en italiensk kommune i provinsen Vicenza i Veneto. Kommunen har 4 411 innbyggere (2013).


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Pojana Maggiore – kategori av bilder, video eller lyd på Commons
Longare

Longare er en italiensk kommune i provinsen Vicenza i Veneto. Kommunen har 5 662 innbyggere (2013).


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Longare – kategori av bilder, video eller lyd på Commons 
(en) Longare – galleri av bilder, video eller lyd på Commons
Johan Agerholt

Peter Johan Agerholt (født 16. januar 1890, død 30. juni 1969) var en norsk arkivar.
Agerholt var i mange år ansatt i Riksarkivet, hvor han ble førstearkivar. Han ledet Statsarkivet i Oslo fra 1950 til 1951. Han utga arbeider om norske middelalderdiplomer og om lokalhistoriske emner. Han bidro for eksempel til å skrive Staverns historie, og har bidratt med artikler til Kulturhistorisk leksikon for nordisk middelalder. Agerholt var hele livet aktiv i nynorskbevegelsen.
Han var gift med kvinnesakskvinnen Anna Caspari Agerholt (1892–1943).


== Referanser ==


== Eksterne lenker ==
(no) Publikasjoner av Johan Agerholt i BIBSYS
Torri di Quartesolo

Torri di Quartesolo er en italiensk kommune i provinsen Vicenza i Veneto. Kommunen har 11 921 innbyggere (2013).


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Torri di Quartesolo – kategori av bilder, video eller lyd på Commons
Mikjel Sørlie

Mikjel Sørlie (født 25. desember 1892 i Hedalen i Valdres, død 1976) var en norsk filolog og professor ved Universitetet i Bergen 1951–1958.
Mikjel Sørlie var sønn av en bonde. Han tok lærereksamen i 1913 og var deretter lærer i Sør-Aurdal inntil 1918, med et avbrudd 1916–1917, da han tok examen artium. Han begynte deretter å studere, og ble cand. philol. i 1924. I de neste årene var han lærer ved forskjellige skoler (Gjøvik, Tanks skole i Bergen, Vahls skole i Oslo). I 1932 tok han doktorgraden. Han ble rektor ved Pihls skole i 1946. I 1951 ble han utnevnt til professor i nordisk språkvitenskap ved Universitetet i Bergen, og beholdt denne stillingen til 1958.
Blant emnene Sørlie beskjeftiget seg med som filolog, var blant annet navnet «Bergen», Færøyene og Hjaltland, dialektene i Bergen og Hedalen
Han utga også en nynorsk lesebok for gymnaset sammen med Rolv Thesen, og besørget en utgave av Bergens Fundas for Bergens historiske forening.


== Eksterne lenker ==
(no) Publikasjoner av Mikjel Sørlie i BIBSYS
«SØRLIE Mikjel», i Hvem er Hvem? 1973. Oslo: Aschehoug, 1973.
Svart (hudfarge)

Svart er en hudfarge som kjennetegnes ved store mengder melanin i hud og hår. Tradisjonelt har man gått ut fra at variasjoner i hudfarge er genetisk bestemt og knyttet til geografisk opprinnelse, som følge at en mørk hudfarge beskytter mot solens UV-stråler, som er sterkere rundt ekvator. Melaninet i huden fanger opp UV-strålingen og beskytter DNA og andre molekyler i cellene fra å skades, hvilket reduserer risikoen for kreft. På 2010-tallet fremkom nytt forskningsmateriale som tydet på at bildet var mer komplisert, og at det er flere ulike gener som påvirker hvilken hudfarge et individ har.I dagligspråket henviser «svart» som oftest til utseendet til personer som stammer fra det tropiske Afrika, men også mørkhudede folkeslag fra Australia, Melanesia, Ny-Guinea og sør-India har blitt kalt svarte.Ordet «neger», med lignende betydning, oppfattes i moderne tid som regel som nedsettende, og har derfor blitt mer eller mindre uanvendelig.


== Se også ==
Menneskerase
«Den negroide rase»


== Referanser ==
Rønvikleira

Rønvikleira er et industriområde i Bodø, og dekker et stort geografisk område. Området ligger der Rønvikfjæra lå før, men har blitt bygd opp av mudder fra havnebassenget, til et flatt parti, i én til to meters høyde over havoverflaten. Deler av det som er bygd opp av mudder i Rønvikfjæra tilhører området Bodø, som ligger nord for leira.


== Industribebyggelse ==

På mange måter kan vi si at Rønvikleira er delt i to deler, den nordlige og den sydlige. Den sydlige består av Bodø jernbanestasjon og havner, mens den nordlige delen består av store varehus og andre butikker. Det er den nordlige som kan regnes som selve drabanten. Her er det flere varehus, båt- og bilforhandlere, store dagligvarekjeder og kontorer.
Industrielle havner ligger ved jernbanestasjonen, og mottak for containere både fra tog og båt. Fergekaia ligger på Rønvikleira sammen med Hurtigruteterminalen, som skal flyttes helt til sørenden av Rønvikleira for å korte avstanden til sentrum. Helt i nord ligger også noen flytebrygger med privatbåter.


== Boligbebyggelse ==
Det er lite boligbebyggelse, men noen blokker ligger ved Nordstrandveien som er det tradisjonelle skillet mellom Nedre Rønvik og Rønvikleira.
Grumolo delle Abbadesse

Grumolo delle Abbadesse er en italiensk kommune i provinsen Vicenza i Veneto. Kommunen har 3 813 innbyggere (2013).


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Grumolo delle Abbadesse – kategori av bilder, video eller lyd på Commons